A Mohácsi Önkormányzat

6/2019.(IV.29.)

r e n d e l e t e

**az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019.(II.18.) önkormányzati rendeletet módosításáról**

Mohács Város Önkormányzatának Képviselő-testülete az Alaptörvény 32. cikk (2) bekezdésében és a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. számú mellékletében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a Mohácsi Önkormányzatnak az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019. (II.18.) önkormányzati rendeletét (a továbbiakban: Rendelet) az alábbiak szerint módosítja:

1. §

Az R. 8.§ (2) bekezdésének a.) pontja helyébe a következő rendelkezés kerül:

„a.) e rendeletben meghatározott feltételekkel és hatáskörrel rendelkező szerv döntése alapján bérbeadóként a saját nevében lakásbérleti szerződés megkötéséről, valamint lakásbérleti szerződésnek az R. 12.§-a szerinti meghosszabbításáról, a Képviselő-testület, a Polgármester, valamint a Szociális-, és Egészségügyi; vagy Pénzügyi-, és Gazdasági Bizottság határozata alapján;”

1. §

**Az R. 26.§ (1) bekezdése helyébe a következő rendelkezés lép:**

„(1) Szociális helyzet alapján önkormányzati bérlakásra az a nagykorú magyar, európai  uniós, továbbá állandó  letelepedési engedéllyel rendelkező egyéb külföldi állampolgárok jogosult szociális helyzete alapján, akinek családjában az egy főre jutó havi – jövedelemadóval csökkentett – átlagjövedelme, a bérbeadáskor vagy a bérleti szerződés meghosszabbításakor, nem éri el – a vele együtt költöző családtagokat számítva az öregségi nyugdíj mindenkori legkisebb összegének négyszeresét. A jövedelem megállapítása során az Sztv. rendelkezései irányadók.”

1. **§**

**A Rendelet 8.§ (4) bekezdése helyébe a következő rendelkezés lép:**

„(4) A Vagyonkezelő jogosult e rendelet által átruházott feladatai kapcsán felmerülő költségei finanszírozása okán a lakások bérbeadásából származó – beszedett – bérleti díj összegére, illetve a tartozások naprakész követése és a hátralékok felhalmozásának elkerülése érdekében, a bérleti díj megfizetésével egyidejűleg a közös költségek beszedésére is.”

1. **§**

**A Rendelet 23.§ (12) bekezdése helyébe a következő rendelkezés lép:**

„(12) A közüzemi és közös költség-tartozást a tulajdonos és a bérbeadó jogosult ellenőrizni, illetve a bérbeadó a közös-költséget beszedni. Közüzem, közös képviselő jelzése esetén vagy saját ellenőrzése alapján a bérbeadó köteles a (11) bekezdés szerint eljárni.”

1. **§**

**A Rendelet 27.§ (1) bekezdése helyébe a következő rendelkezés lép:**

„(1) Szociális helyzet alapján csak olyan lakásra köthető vagy hosszabbítható bérleti szerződés, amelynek nagysága a bérlő jogos lakásigénye mértékének felső határát nem haladja meg. A jogos lakásigény mértékének számításánál a lakásba ténylegesen együtt költözők, illetve az életvitelszerűen együttlakók számát kell figyelembe venni.”

1. **§**

Ez a rendelet a kihirdetését követő napon lép hatályba, és a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2019. április 26.

Szekó József Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2019. április 29.

Dr. Kovács Mirella

jegyző